
ŠAKIŲ RAJONO SAVIVALDYBĖS TARYBA

SPRENDIMAS

DĖL DAUGIABUČIŲ GYVENAMŲJŲ namų patalpų savininkų BENDROsios nuosavybės ADMINISTRAVIMO MOKESČIO ir techninės priežiūros mokesčio TARIFų TVIRTINIMO
2013 m. spalio 31 d. Nr. T-359
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 37 punktu, 18 straipsnio 1 punktu, Vyriausybės 2001 m. gegužės 23 d. nutarimu Nr. 603 „Dėl Butų ir kitų patalpų savininkų bendrosios nuosavybės administravimo pavyzdinių nuostatų patvirtinimo“ (Žin., 2001, Nr. 45-1584; 2002, Nr. 54-2123) ir atsižvelgdama į UAB „Šakių vandenys“ 2013 m. spalio 9 d. raštą Nr. S-295 „Dėl UAB ,,Šakių vandenys“ teikiamos daugiabučių namų administravimo paslaugos tarifo nustatymo“ bei 2013 m. spalio 16 d. raštą Nr. S-305 ,,Dėl UAB ,,Šakių vandenys“ teikiamos daugiabučių namų bendrojo naudojimo objektų techninės priežiūros mokesčio tarifo patvirtinimo“, nusprendžia:

1. Patvirtinti:


1.1. daugiabučių gyvenamųjų namų bendrosios nuosavybės administravimo mokesčio tarifą – 0,215 (be PVM) už bendrojo naudingo ploto kvadratinį metrą per mėnesį;

1.2. daugiabučių gyvenamųjų namų bendrosios nuosavybės techninės priežiūros mokesčio tarifą – 0,325 Lt (be PVM) už bendrojo naudingo ploto kvadratinį metrą per mėnesį.


2. Pripažinti netekusiu galios rajono savivaldybės tarybos 2009 m. rugsėjo 24 d. sprendimo Nr. T-302 „Dėl uždarosios akcinės bendrovės ,,Šakių vandenys“ teikiamų daugiabučių namų patalpų savininkų bendrosios nuosavybės administravimo ir bendrojo naudojimo objektų priežiūros paslaugų tarifų nustatymo“ 1.1. ir 1.2 punktus.  

